Heiss,heisser...... Höiwetter am Chliiberg!  (Fast)Alli sind fertig mit höiä ja sogär isch schu giimdet. Be der Hiz sind diä  einä a Walläsee oder ufä Guschä aber sicher irgendwo in Schattä wins welicht gangä isch. Jez warten aber alli uf diä Gwittr wo dr Fernsee agseit hät.  Woni hüt wider zum Rechä ha dörfä griife, hät mier en "altä Chliibärgr" gseit, dass er obwol er nümme am Chliibärg wuuni uf derä Sitä öppä go luäge gechi. Das hät mi ganz erstuunt und glichzitig riisig gfreut. Drum grüess ich uf dem Weg alli "Chliibärger" vu Nah und Fern.  Wider isch Summer und zu dem kört au d'Chäs-chilbi ufem Wildeberg. Hür isch si  am Sunntig 8.August 2010. Es git feini Chäisröüschti, Chäisplättli oder Chäisbrout. Für e Dessert hin e hufä Fraue feini Chüäche und Tortä bachä. Also hoffi iär chünn a d'Chäis-Chilbi 2010. Tschüss bis bald!!!!!